OKK Beograd

O **Omladinski košarkaški klub Beograd** (en serbio cirílico: Омладински кошаркашки клуб Београд, *Club de Baloncesto Xuvenil de Belgrado*), máis coñecido como **OKK Beograd**, é un club profesional de baloncesto serbio con sede na cidade de Belgrado. Actualmente xoga na Košarkaška liga Srbije (KLS), a máxima categoría do baloncesto serbio. Fundando en 1945, o equipo xoga os seus partidos como local no Sportski centar Šumice, un pavillón inaugurado en 1974 con capacidade para 2.000 espectadores. Entre os seus títulos destacan catro Ligas e tres Copas de Iugoslavia.

## Historia 
O Omladinski košarkaški klub Beograd, é dicir, o Club de Baloncesto Xuvenil de Belgrado, nace en 1945, pouco despois de finalizar a segunda guerra mundial. Ese mesmo ano comezaron o seu camiño outros dous clubs de prestixio da cidade de Belgrado: o Crvena zvezda (Estrela Vermella) e o Partizan. O club, que nace co nome de KK Metalac, xorde por iniciativa do Sindicato de Traballadores do Metal de Iugoslavia (Klonfera). En 1946, na súa primeira participación na Liga iugoslava, lograron a sexta posición.

En 1950 o club mudou o seu nome a KK BSK (Belgrado Sports Club), apelativo que manteñen até 1958 cando xa adquiriron a súa actual denominación. Estes anos foron o momentos máis difíciles do club, xa que non contaban con recursos e tiñan que xogar ao aire libre. Porén, en 1958 comeza a "era dourada" do club cunha xeración de xogadores entre os que estaban Radivoj Korać, Slobodan Gordić, Bogomir Rajković, Trajko Rajković, Miodrag Nikolić ou Milorad Erkić, dirixidos desde o banco por Borislav Stanković e Aleksandar Nikolić. En menos dunha década, o OKK Belgrado conseguiu catro ligas de Iugoslavia (1958, 1960, 1963 e 1964), así como dous trofeos de Copa (1960 e 1962). Nese mesmo período de tempo o club conseguiu chegar ás semifinais da Copa de Europa en tres ocasións, mais viron cortado o seu camiño á final en 1959 polo Academic Sofia, en 1964 polo Spartak Brno e en 1965 polo Real Madrid.

Pasados os anos gloriosos, os seus resultados caeron en picado. Porén, atinxiron a final da Copa Korać en 1972, na que perderon antre outro equipo iugoslavo, o KK Cibona, coñecido entón como KK Lokomotiva. Tiveron que pasar vinte e un anos até conseguir un novo triunfo, a copa de 1993.

## Pavillón 
Desde o ano 2016 o OKK Beograd posúe un pavillón propio. Situado no barrio de Palilula, ao norte de Belgrado, recibe o nome de Hala Radivoj Korać Hall. Con todo, segue a xogar os seus partidos de Liga no Sportski centar Šumice, recinto inaugurado en 1974 con capacidade para 2.000 espectadores.

## Títulos 
**Liga de Iugoslavia** 
* **Campións** (4): 1958, 1960, 1963, 1964
* *Subcampións* (1): 1962
**Copa de Iugoslavia**
* **Campións** (3): 1960, 1962, 1993
* *Subcampións* (1): 1959

## Xogadores 
### Destacados 
*  Radivoje Ostojić
*  Prvulović
*  Miroljub Denić
*  Ratko Kašanin
*  Pavle Kostić
*  Aleksandar Hristić
*  Bogdan Dimitrijević
*  Mihajlo Kladarin
*  Slobodan Nešić
*  Ljubomir Lučić
*  Aleksandar Nikolić
*  Milan Tošić
*  Bane Stanković
*  Milorad Erkić
*  Bogomir Rajković
*  Marko Marković
*  Radmilo Mišić
*  Radovan Radović
*  Slobodan Gordić
*  Radivoj Korać
*  Dragutin Tošić
*  Miodrag Nikolić
*  Brunislav Pavelić
*  Trajko Rajković
*  Sreten Savić
*  Ljubiša Stanković
*  Milorad Ivačković
*  Miloš Bojović
*  Zvonimir Petričević
*  Momčilo Pazman
*  Zoran Marojević
*  Kosta Grubor
*  Bogdan Tanjević
*  Blaž Kotarac
*  Branislav Tomić
*  Žarko Knežević
*  Milovan Simendić
*  Rajko Žižić
*  Blažo Stojanović
*  Đorđe Bosnić
*  Zoran Gavrilović
*  Sreten Đurić
*  Nebojša Nikolić
*  Budimir Marojević
*  Goran Ristanović
*  Stanislav Bizjak
*  Dragan Vulić
*  Dušan Zupančič
*  Zoran Radović
*  Branko Vukićević
*  Mile Stanković
*  Milan Mlađan
*  Danko Cvjetičanin
*  Zoran Sretenović
*  Đurica Stan
*  Zoran Jovanović
*  Pavle Živanović
*  Miroslav Nikolić
*  Vitomir Dragović
*  Nebojša Mihajlović
*  Vladimir Jokanović
*  Aleksa Milosević
*  Dragan Todorić
*  Antun Karaman
*  Zoran Tomić
*  Predrag Bojić
*  Vladeta Milovanović
*  Andrija Lazović
*  Vladan Živković
*  Branislav Vićentić
*  Slobodan Nikolić
*  Predrag Bogosavljev
*  Vladimir Kuzmanović
*  Ivan Krasić
*  Slobodan Kocić
*  Slobodan Šljivančanin
*  Nebojša Zorkić
*  Nenad Trunić 
*  Slaviša Koprivica
*  Milan Preković
*  Božidar Vukazić
*  Miroljub Mitrović
*  Aleksandar Avlijaš
*  Žarko Vučurović
*  Momčilo Lavrnić
*  Vojislav Gojnić
*  Vladimir Micov
*  Kimani Ffriend
*  Paul Henare

## Notas 
## Véxase tamén 
### Ligazóns externas 
* Sitio web oficial